Deurbraak ná paartjie se moord in gastehuis | Maroela Media
Deurbraak ná paartjie se moord in gastehuis
Mari Hoon en Jéan Vosloo (Foto: Mari Hoon/Facebook)
Die polisie het 'n deurbraak gemaak in die saak van 'n paartjie wat byna 'n jaar gelede dood aangetref is in 'n badkamer op 'n gastehuisplaas naby Kareedouw in die Oos-Kaap.
Sers. Majola Nkohli, woordvoerder van die polisie, het gesê die eienaar van die gastehuis is Dinsdag in hegtenis geneem. Kevin Pretorius (47) staan tereg op twee aanklagte van moord en het vlugtig in die Humansdorp-landdroshof verskyn. Hy is vrygelaat op borgtog van R1 000.
"Pretorius se inhegtenisneming volg ná 'n omvattende ondersoek wat op 26 April 2020 as 'n geregtelike ondersoek begin het. Die paartjie is in die badkamer van sy Kliphuis-gastehuis op Zuuranys-plaas, sowat 17 km buite Kareedouw, dood aangetref," het Nkohli gesê.
Mari Hoon (28) en Jéan Vosloo (25) het 'n langnaweek op Zuuranys-plaas geniet saam met 'n vriend, wat die Sondagoggend (26 April) op hul liggame afgekom het in die stort.
"Die polisie het 'n geregtelike ondersoek gedoen om die oorsaak van hul afsterwe te bepaal, want daar was nie enige sigbare beserings nie. 'n Toksikologieverslag het later onthul die paartjie is dood weens koolstofmonoksied-vergiftiging."
Die saak is tot 24 Mei uitgestel en word oorgeplaas na die Humansdorp-streekhof.
Nkohli het aan Maroela Media gesê die saak is aanvanklik ondersoek as 'n geregtelike doodsondersoek en daarna strafbare manslag. "Dit is nie duidelik watter bewyse aan die lig gekom het om 'n saak van moord teen hom aanhangig te maak nie," het hy gesê. Verdere besonderhede sal tydens die hofsaak bekendgemaak word.
In die nuus Kareedouw Oos-Kaap
Petrolprys: Meer as R17 per liter gaan werkers swaarste tref
Talle sterf in KZN-ongeluk
A sad and tragic incident. They were apparently overcome by carbon monoxide (CO) from the gas geyser used to heat the water for the shower. CO is odourless and cannot be detected. Gas geyser installations, by law, are supposed to be done by qualified personnel, and the geyser itself is supposed to be installed on the exterior of a building.
Is dit korrek om dit moord te noem?
Het die gastehuiseienaar doelbewus die gaslek veroorsaak of was dit 'n ongeluk of nalatigheid van die gaste?
Die geyser moes dan verkeerd geinstaleer gewees het en vandaar die gaslek wat tot die dood van die twee mense gelei het.As die staat net 1%nalatigheid man bewys deur die eienaar dan is hy skuldig aan strafbare manslag,maar moord aikena.Dan moet die staat bo redelike twyfel moet kan bewys dat hy die opset gehad het om die mense te vermoor.
Hoekom moet hy n hele Duisend Rand vir Borg Betaal as ons ander verdagte moordenaars slegs R500
Vorige gaste het aan die eienaar geraporteer dat daar fout is met die geyser. Hoekom het hy nie die probleem ondersoek en reggemaak nie. Dis moord in my boek.